གྲོང་ཚོའི་འགྱུར་ལྡོག་དེ་ཁོ་ན་ཙམ་མ་ཡིན་པར་ལོའི་ལོ་མཇུག་བར་གྲོང་ཚོ་དེ་ཡོངས་ཀྱི་དུད་ཚང་ཀྱི་མི་ཚང་མ་བདེ་འཇགས་དང་སྐྱིད་སྣང་དོད་པའི་སྡོད་ཁང་གསར་པར་སྤོས་པ་དང་།འཐུང་ཆུའི་བདེ་འཇགས་ལས་གྲྭ་ལག་བསྟར་བྱས་རྗེས་ཆུ་ཤར་གཏོང་ཐུབ་ཚད་ཟིན་ནས།གྲོང་མི་ཚང་མར་བདེ་འཇགས་དང་གཙང་སྦྲ་ལྡན་པའི་རང་འབབ་ཆུ་ཀ་ལ་སྤྱོད་རྒྱུ་བྱུང་ཞིང་།རྨང་གཞིའི་སྒྲིག་བཀོད་ཟམ་མི་ཆད་པར་འཐུས་སྒོ་ཚང་དུ་ཕྱིན་ཏེ་གྲོང་ཚོ་ཧྲིལ་པོར་ལམ་དང་།གློགའཕྲིན་གཏོང་།རླུང་འཕྲིན་དང་བརྙན་འཕྲིན་བཅས་ཤར་གཏོང་ཐུབ་ཚད་ཟིན་པ་དང་།གྲོང་ཚོ་ཡོངས་སུ་སྐུད་མེད་དྲ་བ་ཁྱབ་ཚད་ཙམ་ཟིན་པ།གྲོང་ཚོ་རིམ་པའི་སྨན་བཅོས་འཕྲོད་བསྟེན་ལེགས་བཅོས་མངོན་གསལ་དོད་པོ་བྱུང་སྟེ།ནད་གཞི་ཆུང་གྲས་སྨན་བཅོས་ཐུབ་པ་དང་ནད་ཆེན་དང་ནད་གཞི་ཚབས་ཆེན་དུས་ཐོག་ཏུ་སྨན་ཁང་ཆེ་མོར་སྨན་བཅོས་བྱེད་པར་སྐྱེལ་ཐུབ་པ་བཅས་རེད།